У Курскай вобласці загінулі сотні паўночнакарэйскіх жаўнераў

Разведка Паўднёвай Карэі пацвердзіла гібель 300 вайскоўцаў КНДР на тэрыторыі Расеі. Паранены ўжо каля 2700 карэйцаў. Яшчэ месяц таму лічбы былі ў тры разы меншымі.

Нядаўна Зяленскі таксама апублікаваў відэа допыту двух салдат з КНДР, узятых у палон у Курскай вобласці. У аднаго з іх знайшлі вайсковы білет на імя жыхара Тывы Антоніна Аранчына. Аднак паўднёвакарэйская разведка пацвердзіла, што мужчына на відэа - грамадзянін Паўночнай Карэі.